পাকিস্তান দিৱস

**পাকিস্তান দিৱস () **হ'ল পাকিস্তানৰ জাতীয় বন্ধৰ এটা দিন। ইয়াৰদ্বাৰা প্ৰধানকৈ ১৯৫৬ চনৰ ২৩ মাৰ্চত পাকিস্তানৰ ডমিনিয়নৰপৰা ইছলামিক ৰিপাব্লিক অৱ পাকিস্তানলৈ পৰিৱৰ্তন হোৱাৰ সময়ত পাকিস্তানৰ প্ৰথম সংবিধান গ্ৰহণৰ স্মৃতিচাৰণ কৰা হয়, যাৰ ফলত পাকিস্তান বিশ্বৰ প্ৰথম ইছলামিক গণৰাজ্য হিচাপে পৰিগণিত হয়, যিখন এতিয়াও ৰাষ্ট্ৰসংঘৰ সদস্য ৰাষ্ট্ৰ। ১৯৪০ চনৰ ২৪ মাৰ্চত মুছলিম লীগে মিনাৰ-ই-পাকিস্তান (শব্দ অৰ্থত ‘পাকিস্তান টাৱাৰ’)ত লাহোৰ প্ৰস্তাৱ গ্ৰহণ কৰাৰ লগতে ব্ৰিটিছ ভাৰতৰ উত্তৰ-পশ্চিম আৰু পূবত অৱস্থিত মুছলমান সংখ্যাগৰিষ্ঠ প্ৰদেশ (স্বায়ত্তশাসিত ৰাজকীয় ৰাষ্ট্ৰ বাদ দি)ৰপৰা স্বাধীন সাৰ্বভৌম ৰাষ্ট্ৰ গঠনৰ আহ্বান জনোৱাৰ উদ্‌যাপন কৰা হয়।  

এই দিৱসটো বছৰি মূলতঃ চৰকাৰী বিষয়া আৰু সেনা কৰ্মচাৰীয়ে সমগ্ৰ দেশতে পালন কৰে আৰু সাধাৰণ নাগৰিকৰ বাবে ৰাজহুৱা বন্ধৰ দিন। সাধাৰণ লোকে ৰাজহুৱা বন্ধৰ দিনটো উদ্‌যাপন নকৰাৰ বিপৰীতে পাকিস্তান সশস্ত্ৰ বাহিনীয়ে সাধাৰণতে ১৯৪০ চনৰ ২৪ মাৰ্চত লাহোৰ প্ৰস্তাৱ আৰু ১৯৫৬ চনৰ পাকিস্তানৰ সংবিধান গৃহীত হোৱা দুয়োটা উদ্‌যাপনৰ বাবে সামৰিক পেৰেড অনুষ্ঠিত কৰে। 

## ইতিহাস

 

১৯৪০ চনৰ ২২ মাৰ্চৰপৰা ২৪ মাৰ্চলৈ পঞ্জাৱৰ লাহোৰৰ মিণ্টো পাৰ্কত মুছলিম লীগৰ বাৰ্ষিক অধিৱেশন অনুষ্ঠিত হয় ১৯৪০ চনত ইয়াত উপমহাদেশখনত স্বাধীন ৰাষ্ট্ৰ গঠন হোৱাটো নিশ্চিত কৰা হৈছিল যদিও প্ৰকৃততে ইয়াত পাকিস্তানৰ কথা উল্লেখ কৰা হোৱা নাছিল। 

এই প্ৰস্তাৱটো উত্থাপন কৰিছিল এ কে ফজলুল হুক (২৬ অক্টোবৰ ১৮৭৩ – ২৭ এপ্ৰিল ১৯৬২), যাক প্ৰায়ে শ্বেৰ-ই-বাংলা বুলি কোৱা হয়। ২৪ মাৰ্চত গৃহীত হয় আৰু ইয়াত পাকিস্তানৰ প্ৰতিষ্থাপক পিতৃসকলৰ স্বাক্ষৰ আছিল। ইয়াত লিখা আছে: 

১৯৪৭ চনৰ ৩ জুনত ব্ৰিটিছ চৰকাৰে ভাৰত উপমহাদেশক দুটা ভাগত বিভক্ত কৰাৰ পৰিকল্পনা ঘোষণা কৰে – ভাৰত আৰু পাকিস্তান। লগে লগে পাকিস্তানক ৰক্তপাতৰ মাজত জন্ম হোৱা প্ৰব্ৰজিত ৰাষ্ট্ৰ হিচাপে স্বীকৃতি দিয়া হয়। পাকিস্তানৰ প্ৰতিষ্থাপক মহম্মদ আলী জিন্না পাকিস্তানৰ প্ৰথম গৱৰ্ণৰ জেনেৰেল আৰু লিয়াকুৱাট আলী খান ইয়াৰ প্ৰথম প্ৰধানমন্ত্ৰী হয়। ১৯৩৫ চনৰ ভাৰতীয় আইনখনে ১৯৫৬ চনলৈকে পাকিস্তানৰ আইনী কাঠামো হিচাপে কাম কৰিছিল, তেতিয়া ৰাজ্যখনে নিজাকৈ সংবিধান গৃহীত কৰিছিল। 

পাকিস্তানৰ স্বাধীনতা দিৱসত ব্ৰিটিছ শাসনৰপৰা স্বাধীনতা উদ্‌যাপন কৰাৰ বিপৰীতে গণৰাজ্য দিৱসত ইয়াৰ সংবিধান গৃহীত হোৱাৰ স্মৃতিত। 

মূল নীতি সমিতিখনে ১৯৪৯ চনত সংবিধানৰ মূল ৰূপৰেখাৰ খচৰা প্ৰস্তুত কৰে।  বছৰ বছৰ ধৰি বহু আলোচনা আৰু কিছু পৰিৱৰ্তনৰ অন্তত ১৯৫৬ চনৰ ২৩ মাৰ্চত পাকিস্তানৰ সংবিধানৰ প্ৰথমটো গোট কাৰ্যকৰী কৰা হয়। ইয়াৰ ফলত দেশখনে ডমিনিয়নৰপৰা ইছলামিক ৰিপাব্লিকলৈ সফল পৰিৱৰ্তন ঘটায়। গৱৰ্ণৰ জেনেৰেলৰ ঠাইত পাকিস্তানৰ ৰাষ্ট্ৰপতিয়ে আনুষ্ঠানিকভাৱে ৰাষ্ট্ৰপতি হিচাপে নিযুক্তি দিয়ে।  প্ৰথম অৱস্থাত ইয়াক গণতন্ত্ৰ দিৱস বুলি কোৱা হৈছিল যদিও আয়ুব খানৰ দখলৰ পিছত পাকিস্তানত গণতন্ত্ৰৰ অন্ত পৰাৰ বাবে ইয়াৰ নাম পাকিস্তান দিৱসলৈ সলনি কৰা হয়। 

## উদ্‌যাপন
মূল উদ্‌যাপন পাকিস্তানৰ ৰাজধানী ইছলামাবাদত অনুষ্ঠিত হয়।  সাধাৰণতে পাকিস্তানৰ ৰাষ্ট্ৰপতি মুখ্য অতিথি; কেবিনেট মন্ত্ৰী, সামৰিক মুৰব্বী আৰু অধ্যক্ষ যৌথ মুৰব্বীৰ লগতে পাকিস্তানৰ প্ৰধানমন্ত্ৰীও উপস্থিত থাকে 
সমগ্ৰ দেশৰ সংবাদ মাধ্যমে সম্পূৰ্ণ আন্তঃসেৱা যৌথ সামৰিক পেৰেডৰ আখৰা আৰু লাইভ সম্প্ৰচাৰ কৰে।  এই পেৰেডৰ সময়ত পাকিস্তানৰ সামৰিক আন্তঃসেৱায়ো নিজৰ শক্তি আৰু সামৰ্থ্যৰ ওপৰত এক আভাস দিয়ে। 

এই বন্ধৰ সন্দৰ্ভত উদ্‌যাপনৰ ভিতৰত ৰাজধানী ইছলামবাদত সম্পূৰ্ণ সামৰিক আৰু অসামৰিক পেৰেড অনুষ্ঠিত হয়  These are এইবোৰৰ সভাপতিত্ব পাকিস্তানৰ ৰাষ্ট্ৰপতিয়ে কৰে আৰু পুৱাৰ ভাগত অনুষ্ঠিত হয়। পেৰেডৰ পিছত ৰাষ্ট্ৰপতিয়ে ৰাষ্ট্ৰপতি পদত বঁটাপ্ৰাপকসকলক ৰাষ্ট্ৰীয় বঁটা আৰু পদক প্ৰদান কৰে।  আল্লামা ছাৰ মহম্মদ ইকবাল আৰু পাকিস্তানৰ প্ৰতিষ্থাপক কোৱাইদ-ই-আজম মহম্মদ আলী জিন্নাৰ সমাধিস্থলতো মাল্যাৰ্পণ কৰা হয়। অতি বিৰল সময়ত আৰু তাৎপৰ্য্যপূৰ্ণভাৱে বিদেশী গণ্য-মান্য ব্যক্তিসকলক সামৰিক পেৰেডত অংশগ্ৰহণ কৰিবলৈ আমন্ত্ৰণ জনোৱা হৈছে।

আমেৰিকাত নিউয়ৰ্ক চহৰত দশক দশক ধৰি উত্তৰ আমেৰিকাৰ সৰ্ববৃহৎ পাকিস্তান দিৱসৰ পেৰেড উদ্‌যাপন কৰাৰ বিপৰীতে নিউ জাৰ্ছিৰ প্ৰথম বাৰ্ষিক পাকিস্তান দিৱসৰ পেৰেড ২০১৫ চনৰ ১৬ আগষ্টত নিউ জাৰ্ছিৰ এডিচন আৰু উডব্ৰিজত অনুষ্ঠিত হৈছিল। 

## তথ্যৰ উৎস

## বাহ্যিক সংযোগ
*Govt of Pakistan
*23rd March, Pakistan Day

শ্ৰেণী:পাকিস্তান